**Vabilo na Nacionalni posvet mladinskega sektorja 2020**

Vabimo vas na Nacionalni posvet mladinskega sektorja 2020, ki ga organizira **Urad Republike Slovenije za mladino** v sodelovanju z **Mladinskim svetom Slovenije**.

Nacionalni posvet mladinskega sektorja je letni dogodek, namenjen mladinskim delavcem/-kam in voditeljem/-icam, predstavnikom/-cam mladinskih organizacij in organizacij za mlade ter vsem drugim, ki na takšen ali drugačen način soustvarjate in sooblikujete področja, politike in programe za mlade.

Nacionalni posvet mladinskega sektorja bo potekal

v**sredo, 18. novembra 2020**, med **10.00 in 15.30**,

prek spleta.

Letošnji posvet namenjamo tematiki **Prostor in participacija za vse**. Z direktorico Urad Republike Slovenije mag. Dolores Kores za mladino bomo poklepetali o stanju in prihodnosti mladinskega sektorja, nato pa sledi posvetovali del prek metode   
»*open space technology«*. V zaključku bomo vse ideje predstavili in skupaj zapisali zaključke posveta.

Vljudno vas prosimo, da se na posvet prijavite s pomočjo elektronske prijavnice do **vključno srede, 11. novembra 2020**. V primeru, da bo število prijavljenih preseglo zmogljivosti, bomo omejili število pri organizacijah, ki bodo prijavile večje število udeležencev.

**Program posveta:**

|  |  |
| --- | --- |
| 10.00 | Uvodni nagovori |
| 10.15 | Pogovor z direktorico URSM o stanju in prihodnosti mladinskega sektorja |
| 11.00 | Odmor |
| 11.30 | Delo po skupinah (prilagojena metoda »open space technology«) |
| 13.00 | Odmor |
| 14.30 | Predstavitev dela v skupinah in zapisovanje zaključkov posveta |
| 16.00 | Konec |

**Delo po skupinah prilagojena metoda na podlagi »open space technology«:**

Prijavljeni dobite v petek, 30.10. 2020, navodila o tem kako se boste lahko vključili v proces dela po skupinah.